Generation Golf - ina inspecziun<

Dad Anita Simeon

Nagina regla senza excepziun, nagina excepziun senza regla, damai er nagin original senza unifurmitad. Il cudesch da Florian Illies "Generation Golf" emprova da skizzar ils usits, las reglas e la tipologia da la generaziun d'annada '65 enfin '75 ch'el numna la generaziun Golf.
"Ils onns otganta eran ils pli lungurus da quest millenni. Nicole chantava d'in zichel pasch, café aveva tuttenina num cappuccino e Raider Twix. - Sonst änderte sich nix. Insacura rudlava alura er sur las vias da la provinza in emprim Golf Cabrio blau stgir. En quel auto seseva gia alura ina giuvna dunna blonda cun egliers e giacca da Barbour. Quest cabrio ans ha mussà la via or da la lungurella dals otganta tar il "weil ich es mir wert bin" dals onns novanta." E quels onns novanta en ils vairs onns da la generaziun Golf. En otg chapitels che portan tuts in titel che deriva da la campagna da propaganda dal Golf IV descriva Florian Illies aventuras da mintga di en ina furma cumpacta, divertenta, exacta. Gea quai è nossa generaziun, quella che guardava cun 12-13 onns regularmain "Wetten dass" cun Frank Elstner e magliava paun cun si nutella, che curra oz en ils studios da fitness e per cletg datti Playmobil ed Ikea, ils products da basa da la nossa generaziun che fima strusch cigarettas sturschidas sez ed i vegn strusch avant che in dals noss girass giaschend cun in velo tras la citad.
Natiralmain che Illies raquinta era sia istorgia. Ma quella vesess or auter sch'el n’appartegness betg a la generaziun Golf. Alura n'avess el mai legì "Hani und Nani", "Die fünf Freunde" e "TKKG". EI n'avess betg guardà films sco "Eis am Stiel" - en mintga cas betg en la vegliadetgna pubertara. Il cudesch è ironic, umoristic ed il davos resta l'amarezza da l’unifurmitad.